चीन में वाल-मार्ट के स्टोर बंद  
दक्षिण-पश्चिम चीन में वाल-मार्ट के 12 स्टोरों को बंद करने का निर्देश दिया गया है। ये स्टोर सूअर के जैविक मांस के स्थान पर धोखे से उसका साधारण मांस बेचने के दोषी पाए गए।
दक्षिण-पश्चिम चीन में वाल-मार्ट के 12 स्टोरों को बंद करने का निर्देश दिया गया है। ये स्टोर सूअर के जैविक मांस के स्थान पर धोखे से उसका साधारण मांस बेचने के दोषी पाए गए।  इन स्टोरों को अमेरिकी बहुराष्ट्रीय निगम वाल-मार्ट चलाती है। वाल-मार्ट बीते दो सालों में सूअर के मांस के झूठे लेबल लगाकर 63,500 किलोग्राम मांस बेचने की दोषी पाई गई है।  चांगकिंग प्रशासन के उद्योग एवं वाणिज्य निदेशक हुआंग बो का कहना है कि इस काल के दौरान इस कम्पनी ने अवैध रूप से बिक्री कर 730,000 युआन (114,500 डॉलर) कमाए।  हुआंग ने सोमवार को समाचार एजेंसी सिन्हुआ से कहा कि कम्पनी पर 26 लाख युआन का जुर्माना लगाया गया है। उन्होंने कहा कि वाल-मार्ट कम्पनी को घटिया भोजन बेचने के लिए साल 2006 से 21 बार दंडित किया जा चुका है।